Testosterón (Testosterone) je mužský pohlavný hormón tvorený v semenníkoch. Ovplyvňuje tvorbu kostí, uchovávanie tuku v tele, tvorbu červených krviniek, náladu, produkciu spermií, kvalitu pohlavného styku. Vplýva na rozvoj svalovej hmoty a teda aj silu svalov a zrýchľuje ich regeneráciu. Dodá bojovnosť, odvahu i chuť riskovať. Má vplyv aj na vývoj mozgu, správanie a vôbec psychiku. Hormón významne pôsobí tiež na centrálnu nervovú sústavu a poznávacie funkcie: schopnosť sústrediť sa, vstrebať informácie, analyzovať ich, orientovať sa lepšie v priestore.